יושב ראש הפרלמנט של איטליה, ג'יאנפרנקו פיני, התקשר הערב (ב') ליושב ראש הכנסת, ראובן (רובי) ריבלין, וביקש למסור לו את תנחומי העם האיטלקי בעקבות רצח משפחת פוגל, אותו הגדיר "האירוע הטרגי האיום והנורא שהתרחש באיתמר". פיני שיגר, באמצעות יו"ר הכנסת, את תנחומיו למשפחה האבלה ולעם בישראל.
ריבלין אמר לעמיתו: "אנחנו יודעים עד כמה אתם ידידי אמת שלנו. אנחנו מודאגים מאד מהמתרחש בימים אלו בישראל. אני מעריך את עומק הדאגה הכנה שלכם לגורלנו, ואני מצפה לשוב ולארח אותך בהזדמנות ראשונה אצלנו בכנסת".